laion/Wikipedia-Exotic huggingface dataset:
ללא המפלגה הקומוניסטית, לא תהא סין החדשה

ללא המפלגה הקומוניסטית, לא תהא סין החדשה (בסינית מופשטת: 没有共产党就没有新中国; מסורתית: 沒有共產黨就沒有新中國; פיניין: Méiyǒu Gòngchǎndǎng Jiù Méiyǒu Xīn Zhōngguó; בעברית: מִיְּי-יְוֹוּ גּוֹנְגְּצׇ'אנְגְּדַּאנְג זִיוּ מִיְּי-יְוֹוּ שִׁין דְּז'וֹנְגְּ-גּוּוֹ) הוא שיר תעמולה קומוניסטי פופולרי ברפובליקה העממית של סין, שנכתב במקור בשנת 1943 כתגובה לביטוי "ללא הקוומינטנג לא הייתה סין". במהלך מלחמת העולם השנייה, כאשר סין נלחמה בפלישת האימפריה היפנית, פרסם צ'יאנג קאי-שק ספר, שכותרתו "גורלה של סין ב-10 במרץ 1943, עם סיסמה ש"ללא קוומינטנג לא תהיה סין". המפלגה הקומוניסטית של סין פרסמה ב-25 באוגוסט 1943 מאמר מערכת, שכותרתו "ללא המפלגה הקומוניסטית לא הייתה סין" בעיתון ג'יפאנג, וזאת ביקורת על הספר, ולפיו נתקבלה מסקנה כי "אם בסין של ימינו לא הייתה המפלגה קומוניסטית, אז לא תהיה סין". באוקטובר 1943 יצר קאו הואוקינג, בן 19 וחבר במפלגה הקומוניסטית בסין, את מילות השיר "ללא המפלגה הקומוניסטית לא תהא סין", על בסיס מקרה זה. בשנת 1950, זמן קצר לאחר ייסודה של הרפובליקה העממית של סין, שינה מאו דזה-דונג את התואר ל-"ללא המפלגה הקומוניסטית, לא תהא סין החדשה", על ידי הוספת המילה "חדשה". השיר נכלל במחזמר "המזרח הוא אדום" משנת 1965. ב- 26 ביוני 2006, אנדרטה לכבוד השיר "ללא המפלגה הקומוניסטית, לא תהא סין החדשה" נחנכה ברובע פאנגשאן, בייג'ינג, בשטח של 6000 מ"ר. מאואיזם המנון סין Orchestral MP3 Audio from PLA Daily השיר ביוטיוב 沒有共產黨就沒有新中國 Without the Communist Party, there would be no new China ― 武警合唱團 PAP Chorus, בביצוע ⦇EN CC⦈, סרטון באתר יוטיוב - כתוביות בעברית http://www.newsgd.com/specials/cpc85thanni/cpcpic/200606300032.htm
עונת 2019/2020 בליגה הלאומית בכדורגל נשים

עונת 2019/2020 בליגה לאומית בכדורגל נשים הייתה העונה ה-11 בליגת המשנה בכדורגל נשים בישראל, תחת אחריות ההתאחדות לכדורגל בישראל. העונה הסדירה נפתחה ב-3 בדצמבר 2019 והופסקה ב-13 במרץ 2020 בעקבות התפרצות נגיף הקורונה בישראל. בעונה זו השתתפו 10 קבוצות, ובעקבות הקמתה של הליגה הארצית כליגת כדורגל רגילה הוחלט, כי שתי הקבוצות שיסיימו ראשונות יעלו לליגת העל ושתי האחרונות ירדו לארצית. בתום העונה, הפועל באר שבע והפועל עירוני פתח תקווה שהובילו את הליגה בעת הפסקתה עלו לליגת העל ואף קבוצה לא ירדה ליגה. מאז הקמת ליגת המשנה מספר הקבוצות בליגה זו היה משתנה מעונה לעונה, וזאת בהתאם למספר הקבוצות שנרשמו להתאחדות באותה עונה. החל מעונה זו נקבע שמספר הקבוצות בליגה יעמוד על 10, וקבוצות חדשות יצטרפו לליגה הארצית. אל 8 הקבוצות ששיחקו בליגה בעונה הקודמת הצטרפה גם הפועל באר שבע, שנשרה מליגת העל. לפי החלטת ההתאחדות לכדורגל, הצטרפה לליגה גם קבוצת הפועל בנות עראבה שזכתה בעונה הקודמת במקום הראשון בליגה הארצית, שהייתה עד אז ליגת פיתוח בלבד. קבוצת בנות עירוני מודיעין, ששיחקה אף היא בליגה הארצית בעונה הקודמת, דרשה להצטרף לליגה הלאומית אך בקשתה נדחתה על ידי ההתאחדות לכדורגל. הקבוצה פנתה לבית המשפט וזה הורה להתאחדות לצרפה לליגה הלאומית. ההתאחדות ערערה על פסיקה זו לבית המשפט וערעורה התקבל. התנהלות משפטית זו גרמה לדחייה נוספת בפתיחת הליגה שהתעכבה גם כך בגלל המאבק שהתנהל בשנה זו על ידי קבוצות כדורגל הנשים כנגד אפלייתן והיעדר תקציבים שהובטחו להן. כיוון שבליגה 10 קבוצות, התכנית הייתה לקיים שני סיבובים בני 9 מחזורים כל אחד - 18 מחזורים בסך הכל. לאחר מכן יחולקו הקבוצות לפלייאוף עליון ותחתון, כשבכל אחד 5 קבוצות. בפלייאוף תשחק כל קבוצה מול המתחרות בפלייאוף עוד שני משחקים (בית וחוץ), כלומר עוד 8 משחקים. שתי הקבוצות שיסיימו ראשונות בפלייאוף העליון יעפילו לליגת העל ושתי הקבוצות שיסיימו אחרונות בפלייאוף התחתון ירדו לליגה הארצית. מעט לפני סיום העונה הסדירה ולפני תחילת הפלייאוף, הוחלט על הפסקת הליגה עד להודעה חדשה בעקבות התפרצות נגיף הקורונה בישראל. ב-14 באפריל הודיעה ההתאחדות לכדורגל על ההחלטה לסיים את העונה בכל ליגות הגברים והנשים החובבניות ובכללן הליגה הלאומית לנשים. בהמשך נקבע כי שתי הקבוצות שהיו במקומות הראשונים בעת הפסקתה יעלו לליגת העל ואף קבוצה לא תרד ממנה. גביע המדינה בכדורגל נשים 2019/2020 עונת 2020–2019 בליגה לאומית בכדורגל נשים, באתר ההתאחדות לכדורגל בישראל שעתיים לפני פתיחת העונה בליגה הארצית, הקבוצות קיבלו הודעה על דחיית פתיחת הליגה בעקבות החלטת בית משפט המחוזי. ההתאחדות: ״מדובר בהחלטה שגויה ומסוכנת״ ליאור ברטל, ‏באיחור ובמחלוקת: ליגת העל בכדורגל נשים תיפתח היום, באתר דבר העובדים בארץ ישראל, 21 בנובמבר 2019 משרד התרבות והספורט יידרש להציג פתרון ארוך טווח לתקצוב כדורגל הנשים, באתר וואלה, 19 בנובמבר 2019 נדב צנציפר ומשה שיינמן, הופסקו כל משחקי ליגות הכדורגל, באתר ynet, 13 במרץ 2020 ליאור ברטל, ‏ליגת העל לנשים בכדורגל הופסקה בשל הקורונה, רמת השרון הוכרזה כאלופה, באתר דבר העובדים בארץ ישראל, 13 באפריל 2020
מוטי כל-טוב

מרדכי כל-טוב (נולד ב-21 ביולי 1978) הוא כדורגלן עבר ישראלי ששיחק בעמדת הבלם. כל-טוב התחיל את הקריירה שלו במחלקת הנוער של מכבי חיפה. ב-19 ביולי 1997, כל-טוב ערך את הופעת הבכורה שלו בקבוצה הבוגרת בהפסד 4-0 ללוקומוטיב ניז'ני נובגורוד. כעבור זמן קצר, כל-טוב חתם במכבי עכו מהליגה הארצית. בקיץ 2001, כל-טוב חתם בהפועל ראשון לציון מליגת העל. ב-25 באוגוסט 2001, כל-טוב ערך את הופעת הבכורה שלו בקבוצה בהפסד 2-1 למ.ס. אשדוד. ב-12 בינואר 2002, בישל את שני השערים בהפסד 4-2 למכבי נתניה. בהמשך הקריירה, כל-טוב שיחק בהפועל עכו, הפועל מג'ד אל כרום, בית"ר שמשון תל אביב, הפועל נצרת עילית, הפועל מגדל העמק, איחוד בני מג'ד אל כרום, הפועל אכסאל והפועל קריית ים. בקיץ 2015, כל-טוב פרש מכדורגל. מוטי כל-טוב, באתר ההתאחדות לכדורגל בישראל מוטי כל-טוב, באתר Transfermarkt מוטי כל-טוב, באתר WorldFootball.net ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוטי כל-טוב".
איגוד תעשיית ההקלטות הלטבי

איגוד תעשיית ההקלטות הלטבי (בלטבית: Latvijas Izpildītāju un producentu apvienība; באנגלית: Latvian Music Producers Association; בראשי תיבות: LaIPA או LaMPA) הוא הארגון המרכזי המייצג את ענף ההקלטות של לטביה. האיגוד הוא גם חבר בפדרציה הבינלאומית לתעשייה הפונוגרפית. בין מטרות הארגון הוא לתמוך במוזיקאים לטבים ולקדם את פיתוח תעשיית המוזיקה הלטבית ולייצא מוזיקה המיוצרת בלטביה, בשביל לקדם ולתמוך ביצירת תקליטי מוזיקה תחרותיים, ולהגדיל את השימוש במוזיקה לטבית על ידי חינוך מוזיקאים לטבים לייצוג רשמי של תעשיית המוזיקה הלטבית באירופה ובאירועים, ירידים ותערוכות בין-לאומיים, וללמד את חברי תעשיית המוזיקה הלטבית בנושאי ייצוא המוזיקה והמגמות העולמיות. האיגוד מעניק אלבומי זהב ופלטינה במדינה, ואחראי על מצעדי הפזמונים במדינה. דרגות הישגים (זהב ופלטינה) על מכירת אלבומים וצפיות בווידאו קליפים ניתנות לאמנים לפי רמות המינימום שלהלן: אתר האינטרנט הרשמי של איגוד תעשיית ההקלטות הלטבי (בלטבית ובאנגלית) "National Agency Contacts – International Standard Recording Code". International Federation of the Phonographic Industry. International ISRC Agency. ארכיון מ-2014-09-22. נבדק ב-19 באוקטובר 2015. {{cite web}}: (עזרה) "Music export Latvia". Latvian Music Producers Association. Music Export Latvia. ארכיון מ-2021-02-25. נבדק ב-19 באוקטובר 2015. {{cite web}}: (עזרה) "LaMPA". Latvian Music Producers Association. laipa.org. ארכיון מ-2001-02-01. נבדק ב-19 באוקטובר 2015. {{cite web}}: (עזרה)
ישמח לבי

ישמח לבי הוא שיר למוצאי שבת מאת הרב אברהם יצחק הכהן קוק. השיר נכלל בספר אורות הראי"ה, יחד עם פרק נוסף העוסק ב"ערכו של עם קדוש במוצאי שבת קודש". השיר עוסק בציפייה לאליהו הנביא, בדומה לשירים אחרים למוצאי שבת, כדוגמת השיר אליהו הנביא, איש חסיד ואחרים. צאתה של השבת, הפגישה החוזרת עם ימי החול מעוררת כיסופי גאולה ולפי הנאמר בנביא, אליהו הוא מבשר הגאולה: הִנֵּה אָנֹכִי שֹׁלֵחַ לָכֶם אֵת אֵלִיָּה הַנָּבִיא לִפְנֵי בּוֹא יוֹם ה' הַגָּדוֹל וְהַנּוֹרָא. וְהֵשִׁיב לֵב אָבוֹת עַל בָּנִים וְלֵב בָּנִים עַל אֲבוֹתָם פֶּן אָבוֹא וְהִכֵּיתִי אֶת הָאָרֶץ חֵרֶם. — ספר מלאכי, פרק ג', פסוקים כ"ג–כ"ד . מתקופת הראשונים נהגו להזכיר את אליהו הנביא במוצאי שבת. לאזכור הזה הובאו כמה הסברים: משום שנאמר בגמרא שאין אליהו בא לא בערב שבת ולא בערב יום טוב מפני הטורח, וממוצאי שבת והלאה הוא זמן ביאתו. ולכן מזכירים את בואו. משום שנאמר בתלמוד "אלמלי שמרו ישראל שבת ראשונה לא שלטה בהם אומה ולשון, שנאמר: "ויהי ביום השביעי יצאו מן העם ללקוט ולא מצאו", וכתוב לאחר מכן "ויבא עמלק וילחם עם ישראל ברפידים". ועוד נאמר שם, אמר רשב"י אלמלי משמרין ישראל שתי שבתות כהלכתן מיד נגאלין... ועל כן אנו אומרים להקב"ה הרי שמרנו את השבת כמו שצויתנו, מעתה שלח לנו את אליהו הנביא. במדרש מובא שבכל מוצאי שבת נכנס אליהו לגן ויושב תחת עץ החיים וכותב זכויותיהם של ישראל. תקוות הגאולה של הראי"ה המובעת בשיר כוללת מאפיינים טבעיים רבים, המתאימים להקשר הזמן של ראשית הציונות: "וּבָנַי הַנְּפוֹצִים מַעֲבָרִים יֵאָסְפוּ יַחַד לַעֲדָרִים, וְיָרֹנּוּ בְּרֹאשׁ הֶהָרִים לְלַקֵּט כָּל־הַנִּפְזָרִים אֶל־אֶרֶץ תְּאֵנִי וַעֲנָבִי". השיר זכה למספר לחנים. לפי דברי יעקב אבן חן הלחן הראשון היה של הראי"ה עצמו. גם החזן יוסל'ה רוזנבלט חיבר לחן לשיר זה כאשר הראי"ה הראהו לו בעת ביקורו בארץ ישראל. יוני גנוט כלל שיר זה באלבומו השני בלחן משלו, ולאחר מכן גם ביצע אותו יחד עם אילן דמרי ומקהלת ישיבת ירושלים לצעירים. "ישמח לבי" באתר בית לזמר העברי ישמח לבי, באתר ויקיטקסט עקיבא צימרמן, הרב קוק זצ"ל והחזנות (בעמוד 22) ישמח ליבי // יוני גנוט אילן דמרי ותלמידי הישיבה לצעירים השיר בגרסה ווקאלית, באתר רדיו קול חי על פי לשון הכתוב בספר ישעיה, פרק נ"ב, פסוק י"ג: "הִנֵּה יַשְׂכִּיל עַבְדִּי יָרוּם וְנִשָּׂא וְגָבַהּ מְאֹד". הכוונה היא לעם ישראל, שיתעורר במובן הלאומי, על פי לשון הכתוב בספר במדבר, פרק כ"ג, פסוק כ"ד: "הֶן עָם כְּלָבִיא יָקוּם וְכַאֲרִי יִתְנַשָּׂא" על פי לשון הכתוב בספר ירמיה, פרק ב', פסוק ל"א, ופרש רש"י: מאפליה לשון חושך. הביטוי "בראש ההרים" מלשון הכתוב בספר ישעיהו, פרק ב', פסוק ב': "וְהָיָה בְּאַחֲרִית הַיָּמִים נָכוֹן יִהְיֶה הַר בֵּית ה’ בְּרֹאשׁ הֶהָרִים וְנִשָּׂא מִגְּבָעוֹת וְנָהֲרוּ אֵלָיו כָּל הַגּוֹיִם" רומז לפסוק בספר עמוס, פרק ט', פסוק י"א: "בַּיּוֹם הַהוּא אָקִים אֶת סֻכַּת דָּוִיד הַנֹּפֶלֶת". השיר הודפס גם בסידור עולת ראי"ה חלק ב עמוד ריא. על פי מטה משה סימן תקכ. תלמוד בבלי, מסכת עירובין, דף מ"ג, עמוד ב'. תלמוד בבלי, מסכת שבת, דף קי"ח, עמוד ב'. ספר שמות, פרק ט"ז, פסוק כ"ז. ספר שמות, פרק י"ז, פסוק ח'. מקורו של המדרש אינו ברור. מוזכר במהרי"ל סוף הלכות שבת.
תרזה שטיינמץ

תרזה שטיינמץ (בהולנדית: Thérèse Steinmetz; נולדה ב-17 במאי 1933) היא זמרת הולנדית. שטיינמץ נולדה באמסטרדם, אביה היה זמר אופרה ואמה הייתה רקדנית ופסנתרנית, היא למדה בקונסרבטוריון בעיר. ב-1963 שיחקה בסרט המתח "De vergeten medeminnaa" ובנוסף שיחקה גם במספר סרטי טלוויזיה. באירוויזיון 1967 היא ייצגה את הולנד עם השיר "Ring-dinge-ding". היא הגיעה למקום הארבעה עשרה ביחד אוסטריה. שני השירים קיבלו שתי נקודות. ב-1970 זכתה בפסטיבל איל הזהב ברומניה, דבר שהוביל לפרסומה במדינה, היא ביקרה שם מספר פעמים וביצעה שם רבות מוזיקת פולק. היא הייתה נשואה פעמיים ומבעלה השני התאלמנה. היא התגוררה בקאן שבצרפת שם עסקה בציור וניהלה גלריית אמנות. מדיה וקבצים בנושא תרזה שטיינמץ בוויקישיתוף תרזה שטיינמץ, במסד הנתונים הקולנועיים IMDb (באנגלית) תרזה שטיינמץ, באתר MusicBrainz (באנגלית) תרזה שטיינמץ, באתר Yandex.Music (ברוסית) תרזה שטיינמץ, באתר Discogs (באנגלית) ערך זה הוא קצרמר בנושא הולנדים ובנושא מוזיקאים. אתם מוזמנים לתרום לוויקיפדיה ולהרחיב אותו.
אירוויזיון למוזיקאים צעירים 1984

האירוויזיון למוזיקאים צעירים 1984 הייתה המהדורה השנייה של האירוויזיון למוזיקאים צעירים. מהדורה זו של התחרות התקיימה ב-22 במאי 1984, באולם "ויקטוריה" בעיר ז'נבה, שווייץ. בדומה לשאר מהדורות האירוויזיון, את התחחרות הפיק איגוד השידור האירופי בשיתוף עם רשות השידור השווייצרית. מהדורה זו הונחתה על ידי ז'ורז' קליימן ונוצחה על ידי הורסט שטיין. תזמורת התחרות היא "תזמורת שווייץ המערבית". שוודיה, דנמרק, נורווגיה ופינלנד שלחו נציג אחד בשם ארבעתם אשר נושא את הדגל הפיני. הולנד זכתה בתחרות, כאשר הממלכה המאוחדת ופינלנד הגיעו למקום השני והשלישי בהתאמה. פרסים הוענקו לשלוש המדינות המובילות. הטבלה שלהלן מדגישה את אלה בעזרת סימוני זהב, כסף וברונזה. תוצאות המשתתפים שנותרו (מקומות 4–6) אינן ידועות ומעולם לא פורסמו על ידי איחוד השידור האירופי. להלן חבר המושבעים של האירוויזיון למוזיקאים צעירים 1984: אוסטריה אוסטריה – גוטפריד שולץ פינלנד פינלנד – ג'והאני רייסקינן צרפת צרפת – מריוס קונסטנט, פייר פורנייה גרמניה גרמניה – ורנר תריכן הולנד הולנד – יאן סטולן שווייץ שווייץ – אורל ניקולה, אריק טאפי, קרל אנגל, פייר מטרל הממלכה המאוחדת הממלכה המאוחדת – אלון הודדינוט ארצות הברית ארצות הברית – יהודי מנוחין, קרול שחר ריינהרט ארבעת המדינות הנורדיות (שוודיה, פינלנד, דנמרק ונורווגיה) שלחו נציג אחד בשם ארבעתם, הנושא את הדגל הפיני "History. How it all started". British Broadcasting Corporation (BBC). אורכב מ-המקור ב-7 באפריל 2008. נבדק ב-6 במרץ 2008. {{cite web}}: (עזרה) Eurovision Young Musicians 1984
יישומון (פירושונים)

האם התכוונתם ל... אפליקציית מובייל – יישום מחשב המיועד לשימוש בטלפונים חכמים Applet – תוכנת מחשב המיועד לבצע מטרה מוגדרת ומצומצמת
Droid

Droid הוא גופן, שנוצר בשנת 2007 על ידי Ascender Corporation לשימוש במערכת אנדרואיד ושוחרר תחת רישיון אפאצ'י. גופן זה היה מיועד במקור לשימוש במסכים קטנים של מכשירים ניידים. עד לגרסת אנדרואיד 4.0 הוא היה ברירת מחדל של המערכת. משפחת הגופן כוללת את הגופנים הבאים: Droid Sans, Droid Sans Mono ו-Droid Serif. תחילה הוא לא תמך בכתב נטוי, ותכונה זו התווספה בהמשך. תומכת במספר רב של שפות, לרבות עברית. בשנת 2009 הגופן הורחב לתמיכה בערבית ופרסית. גופן זה היה בסיס לפיתוח משפחת הגופן noto. מדיה וקבצים בנושא Droid בוויקישיתוף דף הגופן בחברה המפתחת
מתקן שיגור (יצירת אמנות)

"מתקן שיגור" היא יצירת אמנות, שיצר האמן הישראלי גדעון גכטמן בין השנים 2006–2008. רקטות ה"קסאם", שיוצרו על ידי ארגוני הטרור הפלסטינים ברצועת עזה על ידי שימוש בחומרים מאולתרים, הוכנסו לשימוש החל משנת 2001. העיסוק של גכטמן ברקטות אלו בא על רקע השימוש הגובר בהם בשנים 2006–2008. "מתקן שיגור" שיצר גכטמן, הוא מערך של דגמי הרקטות, מעמדי שיגור וקופסאות אחסנה מעץ. אלו נבנו ושוכללו בהדרגה והוצגו לראשונה בתערוכת זוכי פרסי משרד התרבות והספורט במוזיאון פתח תקווה לאמנות בשנת 2006 (25 בינואר–25 במרץ). בתערוכה זו הוצגו שלושה דגמי-אב לטילים, מתקני תצוגה ומארז עץ אחד. בתערוכה "Dead-Line" בית קנר בראשון לציון בשנת 2007 (2–5 ביולי) הוצגו דגמי האב ורקטות צבועות בשילובים של אדום, ירוק, שחור ולבן, המהווים את הצבעים בדגל הפלסטיני. ובשנת 2008 הוצג המערך השלם כתערוכת יחיד בגלריה שלוש בתל אביב-יפו (18 בספטמבר-1 בנובמבר). בשנת 2011 הוצגה העבודה בתוך שתי קופסאות אחסנה סגורות, במסגרת הביאנלה בהרצליה 20-10 באוקטובר. כמו בעבודות אחרות של גכטמן, דגמי הרקטות מטשטשים את החיץ הנהוג בין המציאות החברתית והפוליטית לבין מעשה האמנות, על ידי שיעתוק של האובייקט הממשי אל החלל המוזיאלי. המערך מציג גם הרהור על שימורו של מעשה האמנות – תמה בולטת נוספת ביצירתו של האמן. אף על פי שדגמים אלו הם עקרים, עדיין הם מכילים את כל הדרוש לאחזקתם: מתקני שיגור, המהווים גם כני תצוגה וארגזי נשיאה מעץ, המאזכרים ארגזי עץ המשמשים לאחסון פסלים ויצירות אמנות במוזיאונים. עבור תצוגה בגלריה שלוש הדפיס גכטמן חוברת טכנית המדגימה איך לבנות ולעטר את "מתקני השיגור". חוברת זו, המכילה מפרטים טכניים, מהווה, כפי שכתב אבשלום סולימאן, דגם לאופן שבו יכולות עבודותיו של גכטמן להיות מופצות גם ללא נוכחות הפיזית של האמן. ברשימת ביקורת בעיתון "הארץ", קשר עוזי צור את העבודה אל מכלול עבודתו של גכטמן, העסוקה בהתמודדות עם מוות ועם מערכי הנצחה: כך הולכת ומתרחבת יצירתו של גכטמן משימור זכרו של "גדעון גכטמן" (שהיה גופני פגיע ואירוני), אל שימור זיכרון בנו שמת בדמי ימיו (שהיה יפה ואסתטי כיפי הגעגוע המגולם בטאג' מהאל), אל שימור העולם המוכר מתוך חרדת סופו המתקרב, בשפה לקונית ויפהפייה של תעשיית מותו. מארז למתקן שיגור ודגם-אב לטיל ללא צביעה, מראה הצבה בגלריה שלוש (2008) טיל מס' 1, מראה הצבה בגלריה שלוש (2008) מארזים למתקן שיגור, מראה הצבה, הביאנלה בהרצליה (2011) מדיה וקבצים בנושא מתקן שיגור בוויקישיתוף גדעון גכטמן: מתקן שיגור, 2008, החוברת מאתר גלריה שלוש מתקן שיגור - גדעון גכטמן, באתר הארץ עוזי צור, "גכטמן, מדויק ואפקטיווי כטיל מונחה", באתר הארץ, 30 באוקטובר 2008 רותי דירקטור, "גדעון גכטמן: מתקן שיגור, 2008", הצופה, 29 בנובמבר 2008. ראו: סולימאן, אבשלום, גדעון גכטמן: מתקן שיגור, 2008, גלריה שלוש, תל אביב, 2008. חלקים מן החוברת הודפסו מחדש בתוך קטלוג תערוכתו הרטרוספקטיבית של גכטמן במוזיאון ישראל. ראו: מירון, איה (עורכת), גדעון גכטמן, 1942–2008, מוזיאון ישראל, ירושלים, 2013 צור, עוזי, "גכטמן, מדויק ואפקטיווי כטיל מונחה", באתר הארץ, 30 באוקטובר 2008
סן קרלו קנאווזה

סן קרלו קנאווזה (באיטלקית: San Carlo Canavese) היא קומונה ששייכת למטרופולין טורינו באזור פיימונטה, הממוקמת כ-20 ק"מ צפונית מערבית לטורינו. סן קרלו קנאווזה גובלת עם העיריות הבאות: רוקה קנאווזה וודה קנאווזה, סן פרנסיסקו. מדיה וקבצים בנושא סן קרלו קנאווזה בוויקישיתוף אתר האינטרנט הרשמי של סן קרלו קנאווזה ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סן קרלו קנאווזה".
עיר האבות

האם התכוונתם ל... באר שבע – על פי המקרא, מקום מגוריהם של שלושת האבות חברון – על פי המסורת היהודית, במערת המכפלה בחברון קבורים אבות האומה ואִמותיה
ברי הולסהוף

ברי הולסהוף (בהולנדית: Barry Hulshoff;‏ נולד ב-30 בספטמבר 1946 – 16 בפברואר 2020) היה כדורגלן ומאמן הולנדי, ששיחק בעמדת הבלם. היה שותף בהצלחה של אייאקס בתחילת שנות ה-70. הולסהוף נולד בדוונטר, הולנד, ובתור נער שיחק בקבוצת הנערים אייאקס אותה אימן גאורג קסלר. עד מהרה הוא היה לקפטן הקבוצה כשהוא משחק לצד יוהאן קרויף, ווילי ואן דר קוילן, וים יאנסן, בין היתר. בשנת 1965 נכנס להרכב הקבוצה הבוגרת של אייאקס, אך בתחילה שיחק רק בקבוצת השנייה. התארים הראשונים שזכה עמה ב"תקופת הזוהר" שלה היו הליגה ההולנדית בעונות 1965/66 ו-1966/67, וכן בגביע ההולנדי. מעונת 1967/68, בה גם זכו בליגה בפעם השלישית ברציפות, תפס הולסהוף את מקומו בהרכב הקבוע בהגנה לצד הבלם היוגוסלבי וליבור ואסוביץ'. היו לו מחלוקות עם מאמנו הקפדני רינוס מיכלס. "מעולם לא ניהלתי שיחה עם מיכלס שנמשכה יותר משלוש דקות", התלונן פעם. עוד אמר הולסהוף כי מיכלס מעולם לא הסביר את הסיבות האמיתיות להחלטותיו אם וכאשר לא היה רשאי לשחק. בתחילת שנות השבעים לקח חלק בהצלחה הגדולה ביותר של המועדון אי פעם הכוללת זכייה בשלושה תוארי גביע האלופות ברציפות. בעונת 1970/71 הוא כבש פעמיים בגביע אירופה לאלופות נגד הקבוצות בזל וסלטיק בסיבוב השני וברבע הגמר בהתאמה. לאחר עזיבתו מאייאקס של חברו להגנה וליבור ואסוביץ' ב-1971, הולסהוף שיתף פעולה עם הבלם הגרמני הורסט בלנקנבורג. אייאקס זכתה בפעם השלישית בגביע האלופות בעונת 1972/73 והולסהוף כבש שער חשוב בניצחון 1–2 על ריאל מדריד בחצי הגמר. הקריירה המעוטרת של הולסהוף עם אייאקס, בה גם זכה פעמיים בסופר קאפ האירופי ופעם אחת בגביע הבין-יבשתי, הסתיימה לה בשנת 1977. בשתי העונות הבאות עד לפרישה מכדורגל העביר במועדון מאסטריכט. היינץ שילצ'ר האוסטרי, מי ששיחק באייאקס בתחילת שנות השבעים וכיום הוא מאמן, שכנע את הולסהוף לחזור מהפרישה על מנת לשחק בגראצר א.ק. ב-1982. הוא ערך שם רק שלוש הופעות מכיוון שהבין שאינו ביכולת מספיק טובה מבעבר. הולסהוף היה עוזר-מאמן לזמן קצר באייאקס בשנת 1988. לאחר מכן הפך למאמן בקבוצות הבלגיות לירסה, וסטרלו, מכלן, בין היתר. הולסהוף עבד כמנהל טכני בין השנים 2004–2006 באייאקס אמריקה שבארצות הברית. מיוני 2012 הוא היה עוזר-מאמן בווטרלו. יוהאן קרויף, גדול כדורגלני אייאקס בכל הזמנים, קרא לשחקני עבר להיות במועצת חברי אייאקס וב-14 בדצמבר 2010 נבחר הולסהוף להיות גם כן. הולסהוף הפך לסוכנו של מתיאס דה ליכט בשנת 2016 ומילא את תפקידו הזה יחד עם מינו ראיולה מאז 2018. הולסהוף נפטר כתוצאה ממחלה ב-16 בפברואר 2020 בגיל 73. עיריית אמסטרדם כבר קראה על שמו את גשר בשנת 2005. אייאקס אליפות הולנד (6): 1965/66, 1966/67, 1967/68, 1969/70, 1971/72, 1972/73 הגביע ההולנדי (4): 1966/67, 1969/70, 1970/71, 1971/72 גביע אירופה לאלופות (3): 1970/71, 1971/72, 1972/73 הסופר קאפ האירופי (2): 1972, 1973 הגביע הבין-יבשתי: 1972 מדיה וקבצים בנושא ברי הולסהוף בוויקישיתוף ברי הולסהוף, באתר Transfermarkt ברי הולסהוף, באתר WorldFootball.net ברי הולסהוף, באתר National Football Teams ברי הולסהוף, באתר FootballDatabase.eu פרופיל המאמן, באתר Transfermarkt טענותיו של הולסהוף כלפי רינוס מיכלס, מתוך אתר memim
אלנה גאורגה

אלנה גאורגה (ברומנית: Elena Gheorghe; נולדה ב-30 ביולי 1985) היא זמרת רומנייה. גאורגה נולדה בבוקרשט, מהילדות המוקדמת החלה לעסוק במוזיקה וב-2001 השתתפה בפסטיבל מאמאיה. ב-2002 החלה לשיר כסולנית להקת "מנדינגה", ביחד עימם היא גם הוציאה אלבום. ב-2005 הלהקה השתתפה בסלקציה נציונלה, התחרות לבחירת נציגות רומניה באירוויזיון והם היו במקום הרביעי, ב-2006 עזבה את הלהקה והחלה בקריירת סולו. אלבומה הראשון נקרא "Your Voice", ב-2007 יצא אלבומה השני "Te Ador". ב-2009 ייצגה את רומניה באירוויזיון שנערך ברוסיה עם השיר "The Balkan Girls", היא עלתה לגמר בו סיימה במקום ה-19. ב-2010 הסינגל שלה "Midnight Sun" זכה להצלחה ברומניה ובהולנד, ב-2011 יצאה לסיבוב הופעות במספר מדינות באירופה. היא שרה את שיר הנושא בגרסת הדיבוב הרומנית של הסדרה אלנה מאוולור. מדיה וקבצים בנושא אלנה גאורגה בוויקישיתוף אתר האינטרנט הרשמי של אלנה גאורגה אלנה גאורגה, ברשת החברתית פייסבוק אלנה גאורגה, ברשת החברתית אקס (טוויטר) אלנה גאורגה, ברשת החברתית אינסטגרם אלנה גאורגה, סרטונים בערוץ היוטיוב אלנה גאורגה, במסד הנתונים הקולנועיים IMDb (באנגלית) אלנה גאורגה, באתר אפל מיוזיק (באנגלית) אלנה גאורגה, באתר ספוטיפיי אלנה גאורגה, באתר Last.fm (באנגלית) אלנה גאורגה, באתר AllMusic (באנגלית) אלנה גאורגה, באתר MusicBrainz (באנגלית) אלנה גאורגה, באתר Discogs (באנגלית) אלנה גאורגה, באתר Songkick (באנגלית) אלנה גאורגה, באתר Genius
ג'ורג' קלוזן

ג'ורג' קלוזן ( באנגלית: George Clausen‏: 18 באפריל 1852 – 22 בנובמבר 1944) היה אמן בריטי, שעבד בשמן וצבעי מים, תחריטים וליטוגרפיות. הוא מונה לאביר בשנת 1927. ג'ורג' קלוזן נולד בלונדון ב־18 באפריל 1852, בנו של אמן דקורטיבי ממוצא דני ואם סקוטית. בין השנים 1867 עד 1873, הוא השתתף בשיעורי העיצוב בבית הספר של דרום קנזינגטון בלונדון בהצלחה רבה. לאחר מכן עבד בסטודיו של אדווין לונג ובהמשך בפריז בהנהגתו של טוני רובר-פלרי באקדמיה ז'וליאן. הוא היה העריץ את הנטורליזם של הצייר ז'ול בסטיאן-לפה עליו כתב בשנת 1888 וב־1892. קלוזן הפך לאחד הציירים המודרניים של הנוף ושל חיי האיכרים, שהושפע במידה מסוימת על ידי האימפרסיוניסטים, איתם חלק את התפיסה כי האור הוא הנושא האמיתי של אמנות הנוף. תמונותיו מצטיינות בהופעתם של אלמנטים באור שמש חיצוני מתנפץ, או במקלט המוצל של אסם או אורווה. "הנערה בשער" נרכשה על ידי נאמני צ'נטרי ונמצאת כעת בגלריית טייט. קלוזן היה חבר מייסד במועדון האמנות האנגלי החדש בשנת 1886. בשנת 1895 נבחר לעמית של האקדמיה המלכותית, ואקדמאי מן המניין בשנת 1906. באקדמיה המלכותית הוא נתן סדרה של שש הרצאות על ציור בפני תלמידי בית הספר (1904) ואת המטרות ואידיאלים באמנות (1906). קלוזן היה אמן מלחמה רשמי במהלך מלחמת העולם הראשונה. במהלך המלחמה נהרג ארוסה של בתו. ייתכן ואירוע זה נתן השראה לציורו "אבל נעורים" המציג צעירה במצוקה אבלה בנוף שומם. כמו כן, קלוזן תרם שש ליטוגרפיות בנושא המלחמה. בשנת 1921 היה קלוזן חבר בחברה לאמנות גרפית והראה את עבודותיו בתערוכה הראשונה שלהם. מדיה וקבצים בנושא ג'ורג' קלוזן בוויקישיתוף ג'ורג' קלוזן, באתר MusicBrainz (באנגלית) ג'ורג' קלוזן, באתר Discogs (באנגלית) Tate, Sir George Clausen 1852–1944, Tate (באנגלית בריטית) Ian Chilvers (2004). The Oxford Dictionary of Art. Oxford University Press Brian Stewart & Mervyn Cutten (1997). The Dictionary of Portrait Painters in Britain up to 1920. Antique Collectors' Club Chisholm, Hugh, ed. (1911). "Clausen, George" . Encyclopædia Britannica (11th ed.). Cambridge University Press. Art from the First World War. Imperial War Museum. 2008 Mari Gordon (Series Editor) (2014). The Great War:Britain's Efforts and Ideals. Amgueddfa Cymru-National Museum Wales
Dick

Dick הוא שיר שהוקלט על ידי הראפר סטארבוי3, ביחד עם הראפרית האמריקאית דוג'ה קאט. השיר יצא לאור ב-23 באפריל 2021, על ידי חברת התקליטים RCA רקורדס, כסינגל שלא מתוך אלבום, שבועיים לאחר שהוציאה קאט את שירה "Kiss Me More" עם סיזה. השיר הגיע למקום ה-11 במצעד השירים מתחת להוט 100. השיר נכתב על ידי סטארבוי3, סופלי ודוג'ה קאט והופק על ידי ניוס וסופלי גם כן. השיר זכה לפופולריות ברשת החברתית טיקטוק, מה שהוביל להצלחתו במצעדי פזמונים שונים. במקור, יצא השיר לאור כבר ב-16 במאי 2019, אך הופץ כסינגל רשמי ב-23 באפריל 2021, ביחד עם אודיו נלווה שיצא לו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות. האודיו הרשמי של השיר הועלה לערוץ היוטיוב של סטארבוי3 ב-23 באפריל 2021, בשידור חי שקיים במהלך יציאתו כסינגל. האודיו צבר בימים ספורים למעלה מ-4 מיליון צפיות בסך הכול, תוך שהפך לסרטון הנצפה ביותר של סטארבוי3. ב-12 במאי באותה השנה, הופץ אודיו מחודש הכולל שירה מצונזרת. נכון לאפריל 2021, מונה הצפיות של האודיו עומד על למעלה מ-4.4 מיליון צפיות. סרטון השיר "Dick" באתר יוטיוב StarBoi3 (Ft. Doja Cat) – Dick, נבדק ב-2021-05-14 Doja Cat (Ft. SZA) – Kiss Me More, נבדק ב-2021-05-14 Doja Cat, Billboard "Dick" - Doja Cat & Starboi3 - TikTok Starboi3 - Dick (Audio) ft. Doja Cat, נבדק ב-2021-05-14 Dick (feat. Doja Cat), נבדק ב-2021-05-14 StarBoi 3 - YouTube, www.youtube.com Starboi3 - Dick (Clean (Audio)) ft. Doja Cat, נבדק ב-2021-05-14